**ELŐTERJESZTÉS KÍSÉRŐ LAP**

**E-szám: 8/2018.**

# Tárgy: Döntés a „VARÁZSKASTÉLY 2018 Nagykovácsi Családi Fesztivál” megrendezésének támogatására irányuló, a Nemzeti Kulturális Alap Igazgatósága, Kulturális Fesztiválok Kollégiuma által kiírt pályázaton való részvételről

**Előterjesztő neve:** Kiszelné Mohos Katalin polgármester

**Előadó neve**: dr. Visnyay Noémi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2018. január 17.**

**jegyző**

***Az előterjesztés kiküldhető – nem küldhető ki.***

**Nagykovácsi, 2018. január 17.**

**polgármester**

**Tisztelt Képviselő-testület!**

A Nemzeti Kulturális Alap Igazgatósága, Kulturális Fesztiválok Kollégiuma pályázati felhívást tett közzé művészeti értéket létrehozó és bemutató kulturális fesztiválok megrendezésének támogatására. Nagykovácsi Nagyközség Önkormányzatának lehetősége van „VARÁZSKASTÉLY 2017 Nagykovácsi Családi Fesztivál” néven megrendezni tervezett eseményéhez vissza nem térítendő támogatást igénybe venni. A pályázó és a fesztivál szervezője a Nagykovácsi Öregiskola Közösségi Ház és Könyvtár intézménye lesz. A fesztivál időpontja 2018. június 1-3., helyszíne a Kastélypark. A program – immár hagyományos jelleggel – ötvözi a művészeti, kulturális, közösségi és tudományos minőségeket. A költségeknek legalább 20%-át az Önkormányzatnak önerőből kell biztosítania, valamint bevétel tervezése kötelező. A rendezvény összköltségének el kell érnie a 7,5 millió forintot. A támogatás összege legfeljebb 10 millió forint lehet.

A rendezvényhez költségterv készült, az alábbiak szerint:

* bruttó összköltség: 12.937.500,- forint
* támogatás: 9.850.000,- forint
* önerő: 2.587.500,- forint
* tervezett bevétel: 500.000,- forint

A fesztivál bekerülési költsége tehát – vissza nem térítendő támogatás igénybevételével – 3.087.500,- forint, mivel a – kötelező elemként szereplő – tervezett bevétel összegét is az Önkormányzatnak kell megelőlegeznie.

A pályázat benyújtásakor nevezési díjat kell fizetni, amelynek összege az igényelt támogatás 1%-ának 27% áfával növelt értéke, azaz 125.095,- forint.

A támogatási kérelem benyújtásának egyik feltétele valamely – a pályázati felhívásban felsorolt – szakmai szervezetben igazolt tagság megléte. A feltétel biztosítása érdekében a Nagykovácsi Öregiskola Közösségi Ház és Könyvtár intézménynek tagsági viszonyba kell kerülnie a Magyar Fesztivál Szövetséggel. A regisztráció költsége 8.000,- forint, az éves tagdíj összege 30.000,- forint.

A Képviselő-testületnek nyílt ülésen, egyszerű többséggel kell meghoznia a döntését.

Nagykovácsi, 2018. január 17.

 Kiszelné Mohos Katalin

 polgármester

**HATÁROZATI JAVASLAT**

**Tárgy: Döntés a „VARÁZSKASTÉLY 2018 Nagykovácsi Családi Fesztivál” megrendezésének támogatására irányuló, a Nemzeti Kulturális Alap Igazgatósága, Kulturális Fesztiválok Kollégiuma által kiírt pályázaton való részvételről**

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Öregiskola Közösségi Ház és Könyvtár intézményén keresztül részt kíván venni a kulturális fesztiválok megrendezésére kiírt pályázaton, és vállalja, hogy az ehhez szükséges, 2.587.500,- forint önrészt, valamint a járulékos költségeket (125.095,-Ft nevezési díjat, az 500.000,-Ft tervezett bevételt, valamint a 38.000,-Ft tagsági díjat), összesen 3.250.595,-Ft, azaz hárommillió-kettőszázötvenezer- ötszázkilencvenöt forint összeget a 2018. évi költségvetésében biztosítja.

Felhatalmazza a Polgármestert a szükséges intézkedések megtételére.

**Határidő**: azonnal

**Felelős:** Polgármester